Την έχεις άσχημα.
Ο Χάρι Μπαρνς άκουσε ότι είσαι καρφί.
Είπε ότι θα σ' την πέσει.
Δεν είμαι καρφί, Νεντ.
Δεν είπα λέξη στον Νάιτινγκεϊλ.
Αυτοί έτσι νομίζουν, όμως.
Πάρε αυτό.
Δεν μαχαίρωσα άνθρωπο στη ζωή μου. Δεν θα αρχίσω τώρα.
Τα ρημάδια τα βιβλία σου δεν θα σε βοηθήσουν εδώ, έτσι;
Τελείωνε, πάρ' το.
Μπαρνς, πάρε μάτι.
Καλημέρα, Μπαρνς. Πώς πας;
Κοίτα, ξέρω τι έχεις ακούσει,
αλλά το καθίκι ο Νάιτινγκεϊλ με λέει καρφί επειδή δεν μιλάω.
Δεν θα ερχόμουν εδώ αν το έκανα...
Ναι! -Ναι!
Θα σε σκοτώσω, ρε μπάσταρδε!
Όχι!
Τσακιστείτε πίσω.
Είναι ψέμα. Ο Νάιτινγκεϊλ μου τη στήνει!
Δεν είμαι καρφί. Πες το.
Πες το! -Δεν είσαι καρφί.
Πες το σ' αυτούς!
Δεν είναι καρφί!
Αυτό τελειώνει τώρα. Ναι;
ΣΑΝΤΑΡΑΜ
Εγώ λέω να γυρίσουμε πίσω, να μάθουμε τι διάολο συμβαίνει.
Τίποτα καλό. Μέχρι να μάθουμε, λοιπόν, πρέπει να εξαφανιστείς.
Υποσχέσου μου να μην ξεμυτίσεις.
Ναι, εντάξει.
Μόνο κάνε μου μια χάρη. Ειδοποίησε τον Αμπντουλάχ να μας συναντήσει εδώ.
Ο γκούντα θα χειροτερέψει τα πράγματα. Δεν τον χρειαζόμαστε.
Ίσως είναι ακριβώς ό,τι χρειαζόμαστε. -Εντάξει.
Βρείτε τον.
Όλα είχαν πάει στραβά.
Με την Καβίτα. Με την Κάρλα.
Η παλιά αίσθηση ανημποριάς.
Το είχα ξανανιώσει. Η μοίρα μου στα χέρια των άλλων.
Και το μισούσα.
Ξενύχτι, ίδιο φόρεμα. Αυτό πρέπει να 'ναι καλό σημάδι.
Θέλω λεπτομέρειες.
Τόσο καλά;
Νομίζω πως βρήκα τρόπο να μείνει ο Λιν.
Και γιατί δεν είσαι πιο χαρούμενη;
Πρέπει να φύγω εγώ.
Πρόσφερα στην Καβίτα ένα άρθρο για τη Ζου, για το Πάλας,
για τον Ουαλίντ και τη Σάγκαρ Βάντα. Τα πάντα.
Ή μια εκδοχή τέλος πάντων.
Ο Λιν αξίζει περισσότερο να μείνει.
Ας τα καταφέρει έστω ο ένας απ' τους δυο.
Θέλεις ακόμη να φύγεις από δω; Μαζί μου;
Πέρασε ο Μοδένα όσο έλειπες.
Αν μας βρεις νέα διαβατήρια, θα φύγουμε κι οι τρεις μαζί.
Θα μιλήσεις στην Καβίτα για τη Ζου και το Πάλας;
Μπορεί να χρειαστεί γι' αυτό που της υποσχέθηκα.
Αν κάνει ζημιά σ' εκείνη την παλαβιάρα και βοηθήσει εσένα, γιατί όχι;
Αρκεί να έχουμε εξαφανιστεί μέχρι να δημοσιευτεί.
Αναγκαστικά.
Θα πεις στον Λιν τι κάνεις; -Όχι.
Στον Χαντέρ; -Ούτε και σ' εκείνον.
Θα δώσω και στους δυο αυτό που θέλουν, αλλά χωρίς να το ξέρουν.
Η κλασική Κάρλα.
Ερωτεύεσαι επιτέλους κάποιον και βάζεις μπουρλότο στον κόσμο
για να μην είστε μαζί.
Λιν, εγώ είμαι.
Πέρνα μέσα.
Σ' ακούμε, Ντιντιέ.
Ναι. Ο άντρας που σε ψάχνει είναι ένας Νιγηριανός ονόματι Ραχίμ.
Πιστεύει ότι κάπως τον εξαπάτησες
και σε θέλει νεκρό και τα λεφτά του πίσω.
Ούτε καν ακουστά δεν τον έχω!
Αγοράζει καφέ ζάχαρη απ' τον Μαουρίτσιο Μπελκάνε.
Τον Μαουρίτσιο;
Τι, μου την έστησε; -Ναι.
Τον μπάσταρδο ψεύτη.
Θα τον σκοτώσω, γαμώτο.
Ίσως μπορώ να πάω να του εξηγήσω. Θα καταλάβει ότι κυνηγά λάθος άτομο.
Αν ο Ραχίμ αγοράζει ηρωίνη στο έδαφος του Χαντέρ, θα το τακτοποιήσω εγώ.
Εμένα κυνηγάει. -Κι εγώ λέω ότι θα το λύσω.
Αν αυτός ο Ραχίμ με θέλει νεκρό, θα το λύσω μόνος μου.
Θα τους κυνηγήσουμε μαζί.
Πρώτα ήρθα ως αδελφός σου. Ίδιο θα 'ναι το αποτέλεσμα.
Ωραίος τρόπος να σκοτωθείς! -Εντάξει.
Πρέπει να χτυπάς, φίλε μου.
Άρα, δεν θες να μάθεις πού μένει αυτός ο πολύ επικίνδυνος Ραχίμ
που κυνηγάει τον Λιν;
Εντάξει, να...
Πραμπού, πες μας πού είναι.
Πες μας πού είναι.
Σ' ένα ξενοδοχείο κοντά στην Κολάμπα. Με δύο θεόρατους, τρομακτικούς τύπους.
Εντάξει, πάμε.
Στάσου!
Έχεις κάνει αρκετά ήδη. -Ξέρετε κανέναν στο ξενοδοχείο;
Το δωμάτιο του Ραχίμ;
Όχι, έτσι; Οι επαφές μου θα μας δώσουν το πλεονέκτημα του αιφνιδιασμού.
Πάει γυρεύοντας.
Λιν, μια στιγμή.
Πάρε αυτό.
Έχω ορκιστεί να μην το ξαναπιάσω στα χέρια μου.
Καλώς ήρθατε στο Διεθνές Αεροδρόμιο της Βομβάης.
Νούμερο δύο.
Παρακαλώ, δείξτε διαβατήριο και βίζα.
Ο επόμενος.
Σκοπός ταξιδιού;
Ντετέκτιβ Νάιτινγκεϊλ. Αυστραλιανή Ομοσπονδιακή Αστυνομία.
Ήρθα για επίσημη εργασία. Δεν θα μείνω πάνω από μία εβδομάδα.
Βασικά, θα με συναντούσε ένας δικός σας και θα γλίτωνα απ' όλα αυτά.
Έχετε τσεκάρει το κουτί που λέει ότι θα παραμείνετε τρεις ως έξι μήνες
και δηλώσατε ως σκοπό επίσκεψης τον τουρισμό, όχι την εργασία.
Πρέπει να συμπληρώσετε νέα φόρμα. -Κοίτα, φίλε μου.
Είμαι αστυνομικός, όπως εσύ.
Όχι εδώ, κύριε.
Πρέπει να τη συμπληρώσετε σωστά, να πάτε πίσω στην ουρά και να την καταθέσετε πάλι.
Μαλακίες.
Πού είναι ο προϊστάμενός σου;
Κύριε, εγώ είμαι ο προϊστάμενος εδώ.
Ο κόσμος περιμένει κι εσείς εμποδίζετε.
Με συγχωρείτε.
Λιν, Αμπντουλάχ, ο φίλος μου Μοχίτ.
Του υποσχέθηκα να του πληρώσουμε όσα πουρμπουάρ χάσει.
Όλα καλά.
Κράτα.
Εντάξει. Έτοιμος.
Μόνο ένα έξτρα έχω.
Φίλε, δεν χρειάζεται να είσαι εδώ.
Υπηρεσία δωματίου.
Δεν παραγγείλαμε τίποτα! Φύγε από δω.
Κύριε, έχω μήνυμα από τον Ντιντιέ Λεβί. Κάτι για τον Λιν Φορντ.
Ποιοι είστε;
Κλείσε την πόρτα, τώρα!
Έμαθα ότι με ψάχνεις.
Είσαι ο Λιν Φορντ; Πήρες τα λεφτά μου!
Δεν ξέρω τίποτα για τα λεφτά σου!
Ο Μαουρίτσιο πήρε την προκαταβολή μου και δεν παρέδωσε ποτέ.
Είπε ότι τα πήρες εσύ! -Ναι; Είναι παλιοψεύτης, όμως.
Πίστεψέ με, ο Λιν δεν είχε καμία σχέση.
Γιατί αν πουλούσε ηρωίνη στην Κολάμπα, εγώ θα έπρεπε να τον σκοτώσω.
Ξέρεις το όνομα Αμπντέλ Χαντέρ Χαν;
Είμαι το δεξί του χέρι.
Αφήστε με να γυρίσω ζωντανός στη Νιγηρία
και θα σας πω πού θα βρείτε τον Μαουρίτσιο.
Κρατήστε τα λεφτά. Δεν θα με ξαναδείτε ποτέ. Στον λόγο μου.
Πρέπει να μάθω πού είναι ο Μαουρίτσιο.
Ο Μαουρίτσιο μας είπε ψέματα.
Δεν ήταν ο Λιν Φορντ το πρόβλημά μας.
Έρχεται σ' εσένα τώρα. Θα του παραδώσεις ζωντανό τον Μαουρίτσιο.
Πρώτα, όμως, ανάγκασέ τον να σου πει πού έβαλε τα λεφτά μας.
Θέλω να τον τσακίσεις. Κατάλαβες;
Ναι, αφεντικό.
Τη γάμησες, ανθρωπάκι.
Θα σας περιμένει.
Θα φέρω τους άντρες μου να αναλάβουν αυτούς και πάμε για τον Μαουρίτσιο.
Δεν χρειάζομαι βοήθεια μ' αυτό το καθίκι τον ψεύτη.
Είναι δεμένος σε καρέκλα.
Λιν! Έλα μαζί μου στη Σάγκαρ Βάντα.
Αυτά τα καμώματα των γκούντας δεν είναι για σένα.
Κοίτα, μ' αυτούς εδώ, το καταλαβαίνω. Έπρεπε να έρθεις.
Μα τώρα, τι νόημα έχει να εκδικηθείς τον Μαουρίτσιο;
Δεν είσαι νεκρός. Είναι καλό τέλος. Ας τελειώσει εδώ!
Δεν πήγε να σκοτώσει εσένα!
Κάτι τέτοιους δεν τους αφήνεις να το ξανακάνουν.
Άκου εμένα, όχι τον Αμπντουλάχ ή τη φωνή στο κεφάλι σου.
Εμπιστέψου με, φίλε μου.
Γύρνα πίσω μαζί μου.
Έπρεπε να τον ακούσω.
Μα τόσα χρόνια θυμού είχαν ξεχειλίσει.
Όλη η οργή της φυλακής που είχα θάψει σε ρηχό τάφο.
Το απίστευτο μένος επειδή μου την είχαν στήσει πάλι.
Η ζωή και ο θάνατός μου να ελέγχονται απ' τα ψέματα κάποιου άλλου.
Δεν θα τελειώσει ποτέ, καρφί.
Γαμώ το κέρατό μου!
Δες πώς σ' έκαναν.
Κάποιος μου 'πε ότι έχασες κοντά ένα λίτρο αίμα.
Πού να δεις τον άλλο.
Έπρεπε να τον είχες σκοτώσει τον άλλο όταν μπορούσες, φιλαράκι.
Δεν θα σταματήσουν να σ' την πέφτουν, Ντέιλ.
Ποτέ.
Δεν ξέρω!
Πού είναι τα λεφτά;
Όχι, εσύ τη γάμησες. Εσύ!
Παρακαλώ, δείξτε διαβατήριο και βίζα.
Καλώς ήρθατε στην Ινδία, κε Νάιτινγκεϊλ.
Ο ντετέκτιβ Νάιτινγκεϊλ;
ΝΑΪΤΙΝΓΚΕΪΛ
Τσάβαν Σάρμα, ο σύνδεσμός σας στην αστυνομία. Θα σας βοηθήσω...
Γιατί δεν με βοήθησες όταν με ταλαιπωρούσε ο μαλάκας;
Ντετέκτιβ, εσάς σας αρέσει όταν σας λένε πώς να κάνετε τη δουλειά σας;
Ούτε κι εμένα. Φαντάζομαι, ούτε και σ' εκείνον.
Αρκεί που είναι όλοι ικανοποιημένοι.
Παρακαλώ. Μας περιμένει αμάξι. Θα σας πάω στο τμήμα να γίνουν τα τυπικά...
Όχι. Θέλω να μιλήσω μ' αυτόν τον Νισάντ Πατέλ απ' την εφημερίδα πρώτα.
Αρκετό χρόνο έχασα ήδη. Ευχαριστώ.
Ο Ουαλίντ με έδωσε στον Ρουτζούλ για να εξασφαλίσει τη Σάγκαρ Βάντα.
Η Μαντάμ Ζου μού είπε ότι έπρεπε να κάνω οτιδήποτε ζητούσαν.
Έκανες σεξ με τον Ρουτζούλ;
Με τον Ουαλίντ να παρακολουθεί.
Άκουσα όλα όσα έλεγαν.
Κι ο Ρουτζούλ δέχτηκε τη συμφωνία;
Όχι. Είπε ότι δεν εξαγοραζόταν.
Μα αφού το γλέντησε πρώτα.
Ο Ουαλίντ έγινε έξαλλος.
Γι' αυτό πέθανε ο Ρουτζούλ.
Η Μαντάμ Ζου ήξερε τι συνέβαινε;
Ξέρει οτιδήποτε συμβαίνει στο Πάλας.
Κι είσαι πρόθυμη να καταθέσεις επίσημα;
Φυσικά.
Θα τα πω όλα σ' εσένα,
αρκεί να υποσχεθείς να μη δημοσιεύσεις τίποτα προτού φύγω.
Δηλαδή, ο βοηθός του Ρουτζούλ, ο Ακάς Παντέι, παίρνει τη θέση του.
Και σύμφωνα με τις κασέτες,
παίρνει τα λεφτά του Ουαλίντ και κάνει τη συμφωνία που απέρριψε ο Ρουτζούλ;
Το άκουσες η ίδια.
Η κοπέλα στις φωτογραφίες;
Η Σουνίτα. Μια πόρνη από την Καματιπούρα.
Κυβερνητική διαφθορά, πόρνες, γκάνγκστερ κι ένα μπορντέλο ξένων συμφερόντων.
Τι άλλο θέλεις, Καβίτα;
Αυτό το υλικό εκβιασμού, πώς βρέθηκε στα χέρια σου;
Εγώ το κανόνισα.
Ο Ουαλίντ ήθελε εξασφάλιση μήπως αλλάξει γνώμη ο Παντέι.
Αν δεν πάρει αυτό που θέλει, θα τον ξεμπροστιάσει.
Και τώρα προδίδεις τον Ουαλίντ Σαχ;
Ναι.
Και θες να πιστέψω ότι ρισκάρεις τη ζωή σου για τον Λιν;
Σε ενδιαφέρει γιατί το κάνω;
Θέλω τον λόγο σου. Είμαστε σύμφωνες;
Θέλω να επιβεβαιώσει η κοπέλα ότι είναι η φωνή της στις κασέτες.
Μπορείς να μου τη φέρεις; -Ναι.
Εντάξει.
Το Πάλας. Πες τα μου όλα.
ΛΙΖΑ ΚΑΡΤΕΡ ΙΛΙΝΟΪ ΗΠΑ
ΙΣΠΑΝΙΑ
Πάρτε την αστυνομία.
ΤΟ ΚΑΦΕ ΤΟΥ ΡΕΪΝΑΛΝΤΟ
Δεν έχει πάρει κανείς; Ούτε μηνύματα, τίποτα;
Όχι. Τίποτα για σένα.
Γεια σου, Λίζα.
Πρέπει να πονάει αυτό. -Δεν είναι τίποτα.
Τι έπαθε το πρόσωπό σου;
Έπεσε δουλίτσα.
Ξέρεις ότι έχω κι άλλα πράγματα να κάνω απ' το να σου κάνω τον σοφέρ;
Τότε, ευχαριστώ που ήρθες.
Επέμενε ο Χαντερμπάι. Τον απασχολεί πολύ η ευτυχία σου τώρα τελευταία.
Τα λεφτά είναι αυτά;
Δύο λακ.
Τα κέρδισε.
Μια περιουσία για μια πουτάνα απ' την Καματιπούρα.
Γιατί σε νοιάζει τόσο πολύ τι θ' απογίνει αυτή η γυναίκα;
Μόνο ένας άντρας θα ρωτούσε κάτι τέτοιο.
Έδωσα μια υπόσχεση στη Σουνίτα.
Μερικές φορές το μόνο που σου απομένει είναι να κάνεις αυτό που είπες.
Τι σου συμβαίνει, Κάρλα;
Η Σάγκαρ Βάντα θα γίνει δική μας. Ο Χαντέρ χαίρεται κι εσύ θα πλουτίσεις.
Θα 'πρεπε να χαίρεσαι.
Θα χαρώ αν μου κάνεις μια χάρη.
Θέλω διαβατήρια και βίζες εξόδου για τη Λίζα και τον Μοδένα.
Εδώ είναι φωτογραφίες κι απ' όλα.
Μπορείς να το προωθήσεις άμεσα;
Προς τι η βιασύνη; -Δεν ρώτησα.
Θα το κάνεις ή να το ζητήσω εγώ απ' τον Χαντέρ;
Τι είναι τόσο επείγον που μου άφησες τέσσερα μηνύματα στον τηλεφωνητή;
Κυνηγάω ένα ρεπορτάζ. Ένα...
Τι ρεπορτάζ είναι αυτό; Εκείνο για τον φυγά μου ίσως;
Ποιος είστε;
Ντετέκτιβ Ουόλτερ Νάιτινγκεϊλ, Αυστραλιανή Ομοσπονδιακή Αστυνομία.
Ήρθα να πάρω πίσω στην πατρίδα το εξυπνοπούλι.
Ο Τσάβαν από δω διευκολύνει τη διαδικασία.
Για τι καταζητείται;
Ο Ντέιλ Κόντι καταζητείται για ένοπλη ληστεία και απόδραση.
Έφυγε.
Τι; Έφυγε; Έφυγε και πήγε πού;
Δεν ξέρω. Μυρίστηκε ότι το ψάχνω και το έσκασε νομίζω.
Ελπίζω να αστειεύεσαι! Τι σόι δημοσιογράφος είσαι εσύ;
Δεν ξέρω. Ίσως παρόμοια με τον αστυνομικό που αφήνει κρατούμενους να το σκάνε;
Περνιέσαι για έξυπνη, γλυκιά μου;
Ήρθα για επίσημη δουλειά της Αυστραλίας. Δεν θα κάτσω εδώ ν' ακούω...
Μα εγώ δεν είμαι Αυστραλιανή κι εδώ δεν είναι Αυστραλία.
Ο γκόρα έχει δικαιοδοσία να παρενοχλεί καλά δικτυωμένους Ινδούς πολίτες;
Ή είναι αστυνομική δράση κατά του ελεύθερου Τύπου;
Γιατί ίσως κι αυτό να είναι ένα άρθρο;
Βλέπω, επίσης, ότι δεν συνοδεύεστε από γυναίκα αστυνομικό.
Δεν γνωρίζετε τους κανόνες του ίδιου σας του τμήματος, κύριε;
Ντετέκτιβ, πρέπει να πηγαίνουμε. -Στάσου. Ξέρει περισσότερα απ' όσα λέει.
Πρέπει να φύγουμε.
Λέει ψέματα, γαμώτο.
Πώς σου ήρθε να στείλεις το φαξ χωρίς να μου το πεις;
Θα 'πρεπε να μ' ευχαριστείς!
Ο άγγελος της παραγκούπολης είναι ληστής τραπεζών και δραπέτης.
Σπουδαίο ρεπορτάζ. Είχες δίκιο. -Ελπίζω να μην τα έκανες όλα μαντάρα!
Καταμπερδεύτηκα.
Έχω μια καλύτερη ιστορία.
Καλύτερη απ' αυτή που μέχρι χθες σ' είχε ενθουσιάσει,
αλλά και θα την παρατούσες ώσπου σ' την ξανάφερα;
Ναι, πολύ καλύτερη. Μα θέλω τον Φορντ σώο κι αβλαβή για να ευοδωθεί.
Την αντάλλαξα.
Τι εννοείς;
Αλλοδαπές πόρνες, φόνος, κυβερνητική διαφθορά
και μια τεράστια απάτη για γη με εγκέφαλο τον Ουαλίντ Σαχ!
Έχω πηγές, φωτογραφίες και ηχητικά ντοκουμέντα.
Μα αν τη θέλεις, δεν μπορείς να τρέξεις το άρθρο για τον Λιν.
Κάρλα;
Κάρλα, είσαι μέσα;
Λιν.
Ακόμη καλύτερα.
Ήλπιζα να ξέρει η Κάρλα πού είσαι.
Γιατί ψάχνεις εμένα;
Ναι, βασικά, κάτι προέκυψε.
Ξέρεις. Ας πούμε, ο Μαουρίτσιο ξάφρισε Νιγηριανούς και τα φόρτωσε σ' εμένα.
Υποθέτω ότι εμπλέκεται ο Μοδένα.
Κι αν εμπλέκεται εκείνος, εμπλέκεσαι κι εσύ.
Δεν ξέρω τίποτα, Λιν. -Μη...
λες ψέματα.
Δεν έχω όρεξη, Λίζα.
Άρχισε να μιλάς.
Εντάξει, έχεις δίκιο.
Ο Μαουρίτσιο ξάφρισε τον Ραχίμ κι ο Μοδένα έκλεψε τα λεφτά απ' αυτόν.
Δεν το ήξερα, ώσπου...
Ο Μαουρίτσιο παλάβωσε, ήρθε και μας πήρε τα διαβατήρια.
Θέλει πίσω τα λεφτά του.
Σου ορκίζομαι, μόνο αυτά ξέρω, Λιν.
Αν ήξερα ότι ο Μαουρίτσιο θα...
Θα σου το είχα πει, Λιν. Το ορκίζομαι, θα το έκανα.
Αλήθεια; Θα μου το είχες πει;
Κοίτα, Λίζα, σήμερα είναι η τυχερή σου μέρα.
Θέλω τον Μαουρίτσιο.
Θα με βοηθήσεις, λοιπόν.
Και θα πάρω πίσω τα διαβατήριά σας. Και δεν θα ξανασχοληθείτε μαζί του.
Όχι, δεν ανακατεύομαι, Λιν.
Θα βγάλουμε νέα διαβατήρια...
Όχι σήμερα.
Είναι το πρώτο μέρος που ήρθα να σε βρω.
Πόσο λες να πάρει στον Μαουρίτσιο να έρθει εδώ;
Τι θα κάνεις τότε;
Δικά σου σκατά είναι, Λίζα.
Θα σ' τα καθαρίσω εγώ, αλλά πρέπει να κάνεις κι εσύ κάτι.
Είσαι εντάξει μ' αυτό;
Μια χαρά είναι.
Λιν, θα έχω το διαβατήριό σου αύριο.
Ο Μαουρίτσιο έχει μεγαλύτερες έγνοιες από σας.
Όσο για τα υπόλοιπα, η κατάσταση της Λίζα και του Μοδένα δεν σε αφορά.
Ξέχνα το. -Δεν μπορώ.
Γιατί όχι;
Γιατί αυτήν τη φορά θα κοιτάξω κατάμουτρα τον μπάσταρδο που μου την έστησε.
Αν μη τι άλλο, προτού φύγω απ' τη Βομβάη, τουλάχιστον θα κάνω αυτό.
Δεν καταλαβαίνω. "Αυτήν τη φορά";
Δεν χρειάζεται να καταλάβεις.
Λιν, σου χρωστάω, αλλά δεν ήθελα να σου το ξεπληρώσω μ' αυτόν τον τρόπο.
Θα τηλεφωνήσεις ή όχι;
Θα τηλεφωνήσω. Ο Μαουρίτσιο θα πάρει το μήνυμα της Λίζα.
Σ' ευχαριστώ.
Δικό σου είναι το αίμα;
Κάποιο.
Πού είναι τα ναρκωτικά μου; Ή τα λεφτά που χρωστάς γι' αυτά;
Δεν τα έχω.
Ο Μοδένα μού έκλεψε τα μετρητά.
Παραλίγο να με σκοτώσει ο Ραχίμ, το έσκασα, σκότωσα έναν δικό του.
Και ψάχνω τον Μοδένα. Έχει τα λεφτά μας.
Τι σ' εμποδίζει να το σκάσεις;
Να το σκάσω με τι;
Δεν έχω τίποτα εκτός απ' τα ρούχα που φοράω.
Τα χρειάζομαι τα λεφτά.
Ήρθε η Κάρλα.
Αν δεν βγω σε μισή ώρα, έλα να με βρεις.
Τι σκατά κάνει εδώ με δαύτον;
Δουλειές του αφέντη τους.
Μου λες ότι η Κάρλα δουλεύει για τον Χαντέρ Χαν;
Την παλιοπουτάνα.
Τι λες εκεί;
Όχι, τίποτα. Δεν έχει σημασία.
Ο Παντέι δεν θα άφηνε ποτέ την οικογένειά του για σένα.
Μα αυτό δεν του δίνει το δικαίωμα να σε εγκαταλείψει.
Το λάθος ήταν δικό μου, που ήλπιζα ότι θα μου συνέβαινε κάτι καλό.
Ποια νόμιζα ότι ήμουν;
Ήμουν τόσο ηλίθια.
Σουνίτα, πρέπει να μάθεις τη δική σου αξία.
Με κατάλαβες;
Ο Παντέι είναι δειλός και ψεύτης.
Γιατί θες να μείνεις μαζί του;
Εσένα τι σε νοιάζει;
Πέτυχες αυτό που θες.
Σου έδωσα μια υπόσχεση.
Δηλαδή, μπορώ να φύγω από δω;
Ήρθα για να σε πάρω από δω.
Μπορείς να πας όπου θέλεις.
Αν θέλεις, γύρνα πίσω στην Καματιπούρα.
Ή...
μπορώ να σου δώσω αρκετά χρήματα για να ξεκινήσεις μια νέα ζωή, αλλού.
Με τι κόστος;
Θέλω να μιλήσεις με μια φίλη μου, μια ρεπόρτερ,
για όλα αυτά που έχουν συμβεί,
για το πώς σε χρησιμοποίησε και σ' εγκατέλειψε ο Παντέι.
Για όλα.
Αυτό θα του κάνει μεγάλο κακό.
Τότε θα βλέπαμε με σιγουριά ποιος έχει σημασία.
Πόσα;
Δύο λακ.
Μα πρέπει να φύγεις για πάντα απ' τη Βομβάη και να μην ξαναγυρίσεις.
Η συνεργασία μας ολοκληρώθηκε, προφανώς.
Συνόδευσε τη Σουνίτα μας στο αμάξι της. Θέλω να μιλήσω ιδιαιτέρως με την Κάρλα.
Δεν θα της συμβεί τίποτα. Έχεις τον λόγο μου.
Όπως μου έδωσε κι ο Χαντέρ τον λόγο του ότι δεν θα μου συμβεί τίποτα.
Στέκεσαι εδώ σώα κι ασφαλής.
Αν δεν μιλήσεις σε κανέναν, δεν υπάρχει λόγος ν' αλλάξει αυτό.
Παρομοίως.
Απειλή είναι αυτό;
Όχι.
Το αντίθετο.
Μια έκκληση να μην ξεχάσεις πόσο λεπτή είναι η κατάσταση όλων μας.
Μας δένουν τα μυστικά μας πλέον, Κάρλα.
Θα τους ακολουθήσουν; -Ναι.
Παρακαλώ;
Πήρα το μήνυμά σου απ' τον Ντιντιέ.
Είπα στον Μοδένα να σου δώσει τα λεφτά.
Θέλουμε μόνο 20 χιλιάρικα και τα διαβατήριά μας.
Δεν με χαλάει.
Μόνο υποσχέσου πως δεν θα μας πειράξεις.
Πάρε τα λεφτά και τελειώσαμε.
Δεν το ξεκίνησα εγώ όλο αυτό, Λίζα.
Εκείνος το έκανε. Θέλω μόνο να λυθεί το θέμα για όλους.
Έλα στο διαμέρισμα του Μοδένα στις 22:00.
Θα έρθει.
Θα έρθεις μαζί μου.
Μη με βάζεις να το κάνω αυτό.
Πρέπει να νομίζει ότι όλα είναι καλά. Αν δεν είσαι εκεί, θα ψυλλιαστεί.
Γιατί τέτοια επιμονή;
Γιατί δεν γυρνάς να το παίξεις γιατρός στη γαμημένη παραγκούπολη;
Λυπάμαι, Λίζα, αλλά δεν θα τον αφήσω να τη γλιτώσει.
Δηλαδή, θα τον σκοτώσεις;
Θα τον κάνω να νιώσει το ίδιο.
Τι είναι εδώ;
Ένα ασφαλές μέρος για τη Σουνίτα. Θα τη βοηθήσουν να φύγει απ' την πόλη.
Ποιος; -Μια φίλη.
Θα βρω μέσο να γυρίσω μετά.
Καβίτα, από δω η Σουνίτα.
Περάστε μέσα.
ΑΣΤΥΝΟΜΙΑ
Δεν έχετε δικαιοδοσία εδώ,
οπότε ό,τι κάνετε πρέπει πρώτα να εγκριθεί από τους ανωτέρους μου
και να εκτελεστεί με εμένα ή άλλον αξιωματικό.
Μα εγκρίνατε το αίτημα να ελέγξετε τα ξενοδοχεία;
Θέλει πολύ χρόνο.
Συμβαίνει, όμως; Κι εκείνη η κοπέλα; Κάνουμε άλλη μια απόπειρα στην εφημερίδα;
Δεν θα την αναγκάσουμε να μιλήσει.
Υποθάλπει έναν φυγά, φίλε, έλα τώρα.
Δεν έχετε αποδείξεις. Κι εκείνη η εφημερίδα ψοφάει για σαματά.
Αυτό το γραφείο είναι για σας.
Υπέροχα.
Γαμώτο, ζέστη κάνει.
Μπορώ να σας φέρω κάτι;
Τσάι ή φαγητό; Έχετε να φάτε απ' το αεροδρόμιο.
Σαμόσα; Νάαν; Χορτοφαγικό φράνκι;
Όχι, δεν θέλω αυτά τα πικάντικα σκατολοΐδια.
Φέρε μου βραστά αβγά.
Όπως θέλετε.
Λίζα;
Με το παραμικρό θα φας την πρώτη.
Σεμπάστιαν; Τη σημαδεύω με όπλο!
Αλήθεια. Έχει όπλο.
Πήγαινε μέσα κι άναψε το φως.
Τώρα.
Όχι! Λιν, περίμενε! Περίμενε, τα λεφτά.
Τα λεφτά. Ξέρει πού είναι τα λεφτά. Περίμενε.
Δεν με νοιάζει για τα κωλολεφτά!
Μου την έστησες.
Όχι, όχι.
Αυτό ήθελες για μένα;
Όχι! -Αυτό ήθελες για μένα.
Πώς νιώθεις; -Συγγνώμη, Λιν.
Που ξέρεις ότι θα πεθάνεις κι είσαι ανήμπορος;
Νόμιζα πως ήσουν εσύ!
Νόμιζα πως εσύ μ' έδωσες στον Ταχέρι!
Νόμιζα πως εσύ μου την έστησες! -Μαλακίες!
Δεν ήξερα ότι ήταν η Κάρλα. -Σκάσε, Μαουρίτσιο!
Τι εννοείς; -Λιν.
Βούλωσέ το!
Ξαναπές το αυτό.
Εντάξει, τα έκανα σκατά. Μη με σκοτώσεις. Εντάξει;
Δεν ήξερα ότι η Κάρλα δούλευε για τον Χαντερμπάι. Εντάξει;
Νόμιζα πως εσύ το είπες στον Αμπντουλάχ, πως εσύ μου την έστησες!
Μα ήταν εκείνη. Ήταν εκείνη.
Αυτές οι σκρόφες μού την έστησαν!
Σε παρακαλώ.
Τι είναι αυτά;
Βραστά αβγά και τα αρχεία του ξενοδοχείου, όπως ζητήσατε.
Περιμένεις να τα ψάξω όλα μόνος μου;
Έτσι θα βεβαιωθείτε ότι δεν μας διέφυγε κάτι
που δεν θα διέφευγε από έναν εκπαιδευμένο ντετέκτιβ όπως εσείς.
Στα αγγλικά είναι; Τσάβαν;
Πού διάολο ήσουν;
Τι συμβαίνει;
Τα είχες εξαρχής;
Μπάσταρδε.
Ναι, προφανώς είμαστε όλοι ψεύτες.
Θα μου πει κάποιος τι συμβαίνει;
Μη. -Απλώς...
Τι γίνεται εδώ;
Λιν, πες μου.
Θυμάσαι να λες ότι κάποιος σου είπε...
ότι όλες οι ερωτήσεις κι οι περισσότερες απαντήσεις στη ζωή
βρίσκονται στον Σαίξπηρ;
Ήταν το βράδυ που σε σύστησα στον Χαντέρ Χαν.
Μου είπες ψέματα τότε
και μου λες ψέματα έκτοτε.
Ήταν στημένο εξαρχής;
Με χρησιμοποίησες για να βάλετε στο χέρι τον Ρουτζούλ, τη Σάγκαρ Βάντα, όλα.
Εσείς οι δυο με παίζατε σαν μαριονέτα;
Αυτή ήταν η δουλειά σου; Να μου διατηρείς το ενδιαφέρον, να με κάνεις να νοιαστώ;
Να φροντίσεις να μείνω εκεί που έπρεπε για να κάνω τις μαλακίες του;
Και τότε που με φρόντισες όταν αρρώστησα;
Τα ίδια σκατά και τότε; Ίσα για να με παραπλανήσεις;
Ακόμη και τώρα δεν έχεις τίποτα να πεις; -Τι να πω που θα έχει...
Θέλω να μου πεις ότι κάνω λάθος, γαμώτο!
Σου είπα τα πάντα. Κι εσύ δεν μου είπες τίποτα.
Είχες ποτέ αληθινά αισθήματα για μένα;
Ναι.
Αλλά μου έλεγες ψέματα;
Ναι.
Θα 'πρεπε να σ' ευχαριστήσω.
Για πρώτη φορά, χαίρομαι που φεύγω.
Δεν χρειάζεται να φύγεις. -Τι;
Δεν χρειάζεται να φύγεις πια.
Όλα όσα είπες είναι αλήθεια.
Σε παρακαλώ, άκουσέ με. Αν είναι κάτι που μπορώ να κάνω...
Δεν θέλω το παραμικρό από σένα.
Δεν θέλω να σε ξαναδώ ποτέ.
ΒΑΣΙΣΜΕΝΟ ΣΤΟ ΣΑΝΤΑΡΑΜ ΤΟΥ ΓΚΡΕΓΚΟΡΙ ΝΤΕΪΒΙΝΤ ΡΟΜΠΕΡΤΣ
Υποτιτλισμός: Εύα Τανταλίδου